Man dood wat glo met treinbedrading peuter | Maroela Media
Nooddienswerkers haal die liggaam van'n man wat met oorhoofse kragkabels geskok het, af. (Foto: Verskaf)
Nooddienswerkers moes Vrydag help om die liggaam van 'n middeljarige man van die oorhoofse kragkabels bo 'n treinspoor af te verwyder. "Die man se lewelose liggaam is Vrydagoggend aangetref waar dit met die kop na onder aan die oorhoofse drade bo die treinspoor in Rondebult, Gauteng, gehang het," het William Ntladi, woordvoerder van die stad Ekurhuleni se nooddienste, gesê.
Die man het na wat verneem word doodgeskok terwyl hy met die 3 000 V-kragdrade bokant die treinspoor gepeuter het. Die identiteit van die man is nie bekend nie.
Sewe nooddienswerkers het gehelp om die liggaam met behulp van 'n leer en toue van die 8,5 m hoë struktuur af te haal. Die kragtoevoer na dié deel van die spoor moes eers afgeskakel word.
"Die liggaam is aan forensiese patoloë en die polisie oorhandig, wat 'n ondersoek na die voorval begin het," het Ntladi gesê.
Noem 'n graaf 'n graaf. Hy het nie gepeuter nie. Hy is (was) 'n kabeldief.
Gedurende 1996 het ek op 'n jong man afgekom wat deur 3.3KV geskok is nadat hy probeer het om aan 'n lewendige kabel te saag. Hy was gelukkig dat hy net brandwonde aan sy hande en gesig opgedoen het. Voornemende kabel diewe moet weet dat jy dalk met jou volgende diefstal poging die duurste prys kan betaal.
Wat anders het hy daar gemaak?
Nou stuur hulle die oorskot na forensiese dienste. Ag shame, so asof forensiese dienste nie jare agterstallig is met hulle werk nie.